Notum sit presentibus et futuris quod Stephanus Crotarius, filius Hawini de Sancto Aniano, concessit sancte Marie de Prulio et monachis ibi Deo servientibus decimam de omnibus que operabuntur carrucis, vel precio, vel manibus, vel quolibet modo in suos proprios usus in tota parrochia Sancti Aniani. Cujus rei testes sunt: Walterius Albus de Campiniaco, Hato et Itherius, frater ejus de eodem, Jofridus, filius Itherii et frater ejus Hugo. Hoc donum postea concessit soror ejus Hawisa. Cujus concessionis testes sunt supradictus Iterius et Rogerius, frater Humbaldi de Musterolo. Hoc etiam memorie commendamus quod Stephanus Crotarius, filius Hawini de Sancto Aniano, et Stephanus Rabitorius de Pontibus vendiderunt Pruliacensibus monachis dimidium nemoris de Plano Solio, quod adjacet in confinio et parrochia Sancti Aniani. Hujus rei testes sunt: Haimo, prior Sancti Aniani, et Lofridus, monachus ejus et frater predicti Stephani, Girardus de Sancto Aniano, Stephanus Sextarius, Itherius de Campiniaco, Fulbertus de Villa Nova, Aynardus de Monte-Macho, Walterius de Moncellis. Quam venditionem postea confirmavit predictus Stephanus Rabitorius apud Pontes, Hawisa, uxore ejus, laudante, de cujus patrimonio isdem Stephanus suprascriptum nemus possidebat. Cujus rei testes sunt: Itherius suprascriptus, Baldewinus de Pontibus, Fulcredus et Ogerius, filius Vaslini Superbi. Hoc idem laudavit apud Senones Paganus de Closfonte et uxor ejus Hersendis, testantibus Ogerio de Porta Sancti Leonis et Fulcone, fratre ejus, Ramerio qui se occidit.